ကုလူပကသုတ်

(၄)သုတ် ရှိပါသည်။

ဒါယကာတို့သို့ ချဉ်းကပ်သော ကုလူပကဖြစ်ထိုက်သောရဟန်း, မဖြစ်ထိုက်သောရဟန်းတို့၏ တောင့်တ (မျှော်လင့်) ချက်၊ တောင့်တသည့် (မျှော်လင့်သည့်အတိုင်း မဖြစ်လျှင် အနှိပ်စက်ခံရသကဲ့သို့ဖြစ်ခြင်း၊ ဒုက္ခ, ဒေါမနဿတရားတို့ကို ခံစားရခြင်း၊ အရှင်မဟာကဿပ၊ အရှင်မဟာကဿပနှင့်တူသော မထေရ်ဥပမာဖြင့် အကျယ်ဟောတော်မူပြီး ဆုံးမတော်မူအပ်သော အရှင်မဟာကဿပဥပမာ, အရှင်မဟာကဿပ မထေရ်နှင့်တူသော ဥပမာအတိုင်း မချွတ်မယွင်းဖြစ်အောင် ကျင့်ရမည်ဟု ရဟန်းတို့အား ဘုရားရှင် ဟောတော်မူသည့်သုတ်။

အိမ်သူအိမ်သားတို့ မချစ်ခင်၊ မမြတ်နိုး၊ မလေးစား၊ စိတ်နှလုံးကို မတိုးပွား စေနိုင်သော ကုလူပကရဟန်း၏အင်္ဂါ ၅-ပါး၊ အိမ်သူအိမ်သားတို့ ချစ်ခင်၊ မြတ်နိုး၊ လေးစား၊ စိတ်နှလုံးကို တိုးပွားစေနိုင်သော ကုလူပကရဟန်း၏ အင်္ဂါ ၅-ပါးတို့ကို ကဏှပက္ခ, သုက္ကပက္ခဒေသနာတော်ဖြင့် ရဟန်းတို့အား ဘုရားရှင် ဟောကြားတော်မူသည့်သုတ်။

ကုလူပကရဟန်း၌ ရနိုင်သောအပြစ် ၅-ပါးတို့ကို ရဟန်းတို့အား ဘုရားရှင် ဟောကြားတော်မူသည့်သုတ်။

အလွန်ကြာမြင့်စွာ ဒါယကာတို့နှင့် ရောနှောနေသော ကုလူပကရဟန်း၏ အပြစ် ၅-မျိုးတို့ကို ရဟန်းတို့အား ဘုရားရှင် ဟောကြားတော်မူသည့်သုတ်။

ကုလူပကသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် တရားငါးမျိုးတို့နှင့် ပြည့်စုံသည့် အိမ်သို့ကပ်သော ရဟန်းသည် အိမ်သားတို့ မချစ်အပ်သူလည်း ဖြစ်ကြောင်း၊ မမြတ်နိုးအပ်သူလည်း ဖြစ်ကြောင်း၊ မလေးစားအပ်သူလည်း ဖြစ်ကြောင်း၊ (နှလုံးကို) မပွားစေတတ်သူလည်း ဖြစ်ကြောင်းကို ဟောကြားတော်မူခဲ့သည်။

ကိုးကား

သံယုတ္တနိကာယ်
အင်္ဂုတ္တရနိကာယ်